ग्राम पंचायत ¨सयापुर स्थित प्राथमिक विद्यालय में आयोजित कार्यक्रम में भाजपा विधायक नागेंद्र ¨सह राठौर प्रदेश सरकार की जनकल्याणकारी योजनाओं का बखान कर रहे थे। इसी दौरान ग्रामीणों ने खराब पड़े हैंडपंपों के कारण पेयजल की समस्या रखी। भाजपा विधायक ने ग्राम पंचायत में खराब पड़े हैंडपंप के दुरुस्त न होने का कारण पूछा। प्रधान के पति रामशंकर ने बताया कि जल निगम की सूची में दर्ज हैंडपंप रीबोर करा दिए गए हैं, कुछ हैंडपंप हैं जो ठीक नहीं हो पा रहे हैं। जिस पर विधायक ने ग्राम पंचायत अधिकारी तथा प्रधान के पति की क्लास लगाते हुए कहा एक सप्ताह के अंदर गांव के सभी खराब हैंडपंप दुरूस्त हो जाना चाहिए। उप जिलाधिकारी सदर अजीत कुमार, खंड विकास अधिकारी रामजी प्रसाद जायसवाल, एडीओ पंचायत शैलेंद्र कुमार त्रिपाठी, एसडीओ शरद प्रताप आदि मौजूद रहे। कार्यक्रम में कम उपस्थिति देखकर विधायक ने चुटकी लेते हुए कहा कहीं प्रधान ने पार्टी बंदी के हिसाब से तो गांव में सूचना नहीं दी है। प्रधान के पति बोले लोग कम आए हैं सूचना सबको दी है।